1Pesilutye iso Yesu ahele ku Yelusalemu ku luhekelelo ulwa Avayudaya. 2Ku Yelusalemu kuko pipi na mulyango gwa ing'olo, pepina lilamba lya lulenga ilitambulwa kwa kiebulaniya Betisasa, nalyo lina fikolo fihanu. 3Mumo mwe avanyafitamwa wolofu vevavasise; avabofu, avatevafu, na vadedefu, [Vasindilige ululenga lutiigwe. 4Pakuva kwekwina lusika avanyivaha pevasige nu kwingila mwilamba lila nu kulutiiga ululenga. Neke yeatasile ukwingila mululenga pelutiigitwe aponige uwutamwa mbewuli weeinawo.] 5Na pala pepina umunu yeemutamwa myaka machumi gadatu na gimunana. 6Yesu ave akumuwona uyu yeavasise, nave we akulukagula ukuta mutamwa filo fyolofu amulonje, “Wisaka ukupona?” 7Umutamwa yula amupitwe, “Mulugu, nene ndimugaya munu uva kunoosa mwilamba ululenga pelwitiigwa, peyendisaka mbite uyungi yeiva atasile.” 8Ndawe Yesu amulongelige, “Wime witwike ikivasikiso chako bitage.” 9Lulusika lulo ave munofu swe akwitwika ikivasikiso chakwe nu kubitaga. Nacho ikimunyi icho che cha Sabato. 10Pa ulo Avayudaya vamulonje yula yeaponesiwe, “Namunyi Sabato, kangi siluvaji kwa veve ukwitwika ikivasikiso.” 11Neke avapitule, “Umwene yeamonise ye mwene yeandonje: ‘Witwike ikivasikiso chako bitage.’ ” 12Swe vakumuwusa, “Yula yeakulonje witwike ubitage ye nani?” 13Ino umunu yula yeaponesiwe salamuseli ye nani, pakuva Yesu ali ikwegite uluhuma pa vanu awolofu. 14Peyesilutye iso, Yesu amufikite mu Tembeli, swe akumulongela, “Wikomalilage uve wimunofu; ulapiga inzanangifu kangi, longa lukugwile ululutye.” 15Umunu yula swe akwibitilaga kono we akuvalongela Avayudaya ukuta yeamuponise ye Yesu. 16Neke Avayudaya vavange ukumufwahisa Yesu, pakuva apigite iso pa Sabato. 17Swe Yesu akuvalongela, “Dada vangu na yilino ipiga ifipigo nani ndipiga ifipigo.” 18Ndawe Avayudaya vakalalilige visaka ukumuwulaga pakuva sieananzili yi Sabato hela nda, pamwi na ulo amutambulige Nguluvi Dade, swe iva akwipela ululumbo lutegane na Nguluvi. 19Neke Yesu pavapitule avalongele, “Nachene nguvalongela, Umwana siahwaniti apige lukani iyena; aipiga lula lweakuluwona udade ipiga, pakuva mbesili seaipiga sesene seaipiga Umwana. 20Pakuva Udade amwenda Umwana nave akumulagila mbesili seaipiga, na fipigo ifilutye kwa ifyo amulagila nyenye musasavala. 21Ndawe Dada akuvasilibusa avafwe na ukuvapela uwumi, lwindahihyo na umwana akuvapela uwumi veiwenda. 22Kangi Dada sihigagi munu. Umwana amupelye Umwana uluhigilo mbeluli, 23Sambi avanu mbevali vamulumbe Umwana ndawe lwe vakumulumba Dade. Yesiakumulumba Umwana sakumulumba Udade yeandetite. 24“Nachene nguvalongela umwene umunya kupulika ulukani lwangu na ukumufuuwa umunyakundeta ina uwumi wa mbepali.Na siingila mu luhigilo nda, iva alutye uluhuma kuvafwe nu kwingila ku wumi. 25Nachene nguvalongela, ikivalilo kikusa na yilino kifikite, avafwe pesavapulika iliswi lya Umwana va Nguluvi, na vala avalipulika vava wumi. 26Ndawe Dada lwe ina wumi mulumwene, lwindahihyo amupelye na yumwana nave avelage na uwumi mulumwene. 27Neke amupele na uludali lwa uluhigilo, pakuva Mwana va umunu. 28Mulasasavala ing'ani iso, pakuva ikivalilo kikusa che avanu mbevali avali mufyanga savapulika iliswi lyakwe, 29nawo vahuma: vala avapigite inofu ku lusilibulo lwa uwumi, na vala avapigite inzanangifu ku lusilibulo lwa uluhigilo ukuhigwa. 30“Nene sifulwiki ukupiga lukani muludali lwangu, mwendandipulikila mwendandihigila na uluhigilo lwangu lwa wugolofu nachene. Pakuva sindakwisakila lwendiwenda nene pesi lula lwe iwenda yeandetite. 31Wone ndiyolelele yinene, uwolelesi wangu wuva si wa nachene. 32Kwali yungi yeakunzolelela nene, nani ngulukagula ulwa uwolelesi wakwe weakunzolela wa nachene. 33Nyenye mwatumite avanu kwa Yohane nave olelelye mumwene. 34Neke nene singuwanukila uwolelesi wa avanu ndilonga isi sambi nyenye mupokwe. 35Umwene Yohane e lung'ali ulukwaka nu kung'alika, na nyenye kwa ulusika ludodo mwawendige ukukima mu lung'ali lwakwe. 36Neke uwolelesi wendinawo nene wilutila wula wa Yohane. Pakuva ndipiga ifipigo, fye akamelye Dada ndifipige, ifipigo fyefikunzolelela ulwa Dada anumite. 37Nave Dada, yeandete akunzolelela. Nyenye simulava mupulika iliswi lyakwe nangi, nambi uwusu wakwe simwe mulawuwona, 38nambi lukani lwakwe mwihela mugati umwenyu, pakuva nyenye simukumufuuwa umwene yeandetite. 39Muhele mwihungilila Uwandike pakuva, mwitigila wanda mwina wumi wa mbepali mugati mwayo; kumbi Uwandike uwukunzolelela nene! 40Muleema ukusa kwa nene sambi muve na uwumi. 41“Nene singwanukila uwusumilwa wa avanu. 42Neke nene ndivakagwe, ulwa mwivagaya wende wa Nguluvi mugati umwenyu. 43Nene nzusile mwitawa lya Dada vangu na nyenye simukunzanukila, manyi ase uyungi mwitawa lyakwe uyo mumumwanukila. 44Mufuuwa ndawuli nyenye yemukwiyanuka uwusumilwa yinyenye kwa yinyenye, na simwisaka uwusumilwa wula uwihuma kwa Nguluvi yeiyena? 45Mulatigila ulwa nene ndivatosa kwa Dada. Pwali yeakuvatosa ye Musa ye mukwihuvila. 46Pakuva muke mumufuuwe Musa ye andike ing'ani sangu, muke mufuuwa na nene. 47Ino pesimwifuuwa uwandike wakwe mufuuwa ndawuli ing'ani sangu?
Copyright
Learn More
bem_Latn zho_Hant eng_Latn